|  |  |
| --- | --- |
| Riigi Kaitseinvesteeringute Keskus  Ivar Janson, ivar.janson@rkik.ee | Meie *kuupäev digiallkirjas* |

****Töövõtulepingu nr 2-2/22/594-1 muutmise ja lepingu kohase reservi kasutamise vajadusest****

Riigi Kaitseinvesteeringute Keskuse ja Skepast&Puhkim OÜ vahel on 05.09.2022 sõlmitud töövõtulepingu nr 2-2/22/594-1 Soodla harjutusvälja riigi eriplaneeringu koostamiseks ja keskkonnamõju strateegilise hindamise (KSH) läbiviimiseks.

**Soodla harjutusvälja riigi eriplaneeringut ja selle mõjude hindamist oleme üheskoos Kaitseministeeriumi, RKIK-i ja Kaitseväega koostanud poolteist aastat. Selle aja jooksul on valminud mürauuring, eriplaneeringu lahendus ning keskkonna- ja asjakohaste mõjude hindamise aruanne. Sisuka ja põhjaliku mõjude hindamise aruande koostamiseks oleme oma eksperdirühma allhanke korras kaasanud erinevate valdkondade pädevaimad eksperdid: välisõhu ekspert Kaisa Kesanurm, linnustiku ekspert Renno Nellis (OÜ Clanga), loomastiku eksperdid Piret ja Jaanus Remm (OÜ Rewild) ja tervisemõjude ekspert Hans Orru (Tartu Ülikool).**

**Tänaseks on REP-i lahendus ja mõjude hindamise aruanne sellises valmidusastmes, et RKIK on pidanud võimalikuks alustada võtmeametkondadega (Kliimaministeerium, Regionaal- ja Põllumajandusministeerium, Keskkonnaamet ja Transpordiamet) koostööd mahukate materjalide tutvustamiseks eesmärgiga saada menetluse käigus planeeringulahendusele vajalikud kooskõlastused. Ametkondadelt saadud tagasiside on andnud meile ja RKIK-ile kindluse, et planeeringulahendus ja KSH aruanne on koostatud nõutaval tasemel ja piisava põhjalikkusega, väiksemaid täpsustusi oleme töösse hetkel sisse viimas.**

**RKIK on otsustanud enne REP-i detailse lahenduse ja KSH aruande kooskõlastamise ja arvamuste küsimise etappi kaasata asjast huvitatud isikud ja MTÜ-d, kellelt eeldatavasti laekub suur hulk arvamusi, küsimusi ja ettepanekuid. RKIK kavandab kohtumisi MTÜ-de esindajatega, et neile esmalt planeeringulahendust ja KSH tulemusi selgitada ning hiljem anda selgitusi nende arvamuste ja ettepanekutega arvestamise või mittearvestamise kohta. Konsultant tunnustab RKIK-i sellise lähenemise eest, kuna läbi selle on koostöö osapooltega laiapõhjalisem ja põhjalikum. Paraku ei olnud selliseid tegevusi võimalik pakkumuse tegemisel ette näha ja see toob konsultandile kaasa lepingujärgse arveldamise võimaluse edasilükkumise.**

**Lepingu ajakava kohaselt valmis Kajaja Acoustics OÜ-l augustis 2023 planeeringu mürauuring. Selle koostamise käigus ei olnud võimalik teostada reaalseid K9 laskmise müramõõtmisi ning töö põhines teoreetilisel mürakaardistamisel.** Kaitseministeeriumi, Kaitseväe ja RKIK-i esindajad vaatasid selle septembris 2023 läbi ja esitasid omapoolsed ettepanekud töö täiendamiseks. Täiendused viidi sisse ja mürauuringu lõpparuanne esitati Kaitseministeeriumile ja RKIK-ile 29.09.2023.

**19.04.2024. oli Kajaja Acoustics OÜ-l võimalus Kaitseväe õppuse raames K9 laskmisest tingitud müratasemeid kahes mõõtepositsioonis mõõta. 09.05.2024 toimunud töökoosolekul otsustasid RKIK ja Kajaja Acoustics OÜ esindajad, et valminud mürauuringut tuleb täiendada mõõtmiste tulemustega, et kinnitada modelleerimistulemuste tõele vastavus ning anda hinnang modelleerimistulemuste vastavuse kohta reaalsusele. Lisaks on oluline kategoriseerida harjutusvälja müratasemed ja müraarvutuste teel määrata tüüpsete relvade müratsoonide ulatused. See annaks planeeringu kehtestajale ja asjast huvitatud osapooltele ammendava informatsiooni harjutusväljal toimuma hakkavate tegevuste poolt põhjustatud müratasemete kohta. Kuna 2023. aastal oli juba mürauuring tehtud ja kinnitatud, siis lisamõõtmiste tulemuste täiendusi käsitleti lisatöödena. Kajaja Acoustics OÜ on hinnanud töö maksumuseks 5920 eurot + käibemaks.**

**Töövõtulepingu punktiga 4.2 on ette nähtud reserv REP-i koostamise käigus tekkida võivate ettenägematute tööde jaoks. Reservi suurus oli 10% (kümme protsenti) lepingu mahust ehk 18 000 (kaheksateist tuhat) eurot ilma käibemaksuta. Reservi on kasutatud planeeringuala veerežiimi muutuste modelleerimise koostamiseks summas 7000 eurot + km. Reservi jääk on summas 11 000 eurot ilma käibemaksuta.**

**Arvestades, et:**

* **esialgse lepingu sõlmimisest on möödunud rohkem kui poolteist aastat;**
* **viimane lepingu kohane arveldamine toimus aprillis 2023 ehk rohkem kui aasta tagasi;**

**teeme meie ja Riigi Kaitseinvesteeringute Keskuse vahel sõlmitud töövõtulepingu täiendamiseks järgmised ettepanekud:**

1. **Teostada pärast käesolevas ettepanekus toodud kokkulepete allkirjastamist arveldamine summas 57 600 eurot ehk 80% lepingu punktis 4.1.2. toodud kogusummast.**
2. **Kasutada lepingu punktis 4.2 toodud reservi summas 5920 eurot + käibemaks valminud mürauuringu täiendamiseks Soodla harjutusväljal Kaitseväe õppuse raames teostatud K9 laskmiste müramõõtmiste ning harjutusvälja müratasemete kategoriseerimise ja tüüpsete relvade müratsoonide ulatuste määramise tulemustega. Töö eest tasumine toimub üleandmise-vastuvõtmise akti alusel.**

Lugupidamisega

*/digitaalselt allkirjastatud/*

Anni Konsap

juhatuse liige